CONSILIUL LOCAL SIGHIȘOARA

**DIRECȚIA DE ASISTENȚĂ SOCIALĂ SIGHIȘOARA**

Piața Muzeului nr.7 Sighişoara cod 545400 jud. Mureş România

Tel. 40-265-771280 Fax: 40-265-771278

E-mail: [das@sighisoara.org.ro](mailto:das@sighisoara.org.ro)

Anexa nr. 1 la H.C.L. nr. \_\_\_\_\_\_/\_\_\_\_\_\_\_\_2022

## REGULAMENT PRIVIND MODUL DE UTILIZARE A MICROBUZULUI ȘCOLAR DESTINAT TRANSPORTULUI ELEVILOR, LA NIVELUL MUNICIPIULUI SIGHIȘOARA

**CAPITOLUL I**

**DISPOZIȚII GENERALE**

**Art. 1** Prezentul Regulament stabilește condițiile generale în care poate fi utilizat microbuzul școlar destinat transportului elevilor, la nivelul Municipiului Sighișoara.

**Art. 2** Regulamentul privind modul de utilizare a microbuzilui școlar se fundamentează pe următoarele acte normative:

1. Legea nr. 1/2011, Legea educației naționale, cu modificările și completările ulterioare - art. 85 alin. (1): ”În situații justificate elevilor din învățământul obligatoriu, școlarizați într-o altă localitate decât cea de domiciliu, li se asigură, după caz, servicii de trasport, de masă și de internat, de către autoritățile administrației publice locale din localitatea de domiciliu, cu sprijinul operatorilor economici, al colectivităților locale, al societăților de binefacere, precum și al altor persoane juridice sau fizice.”;
2. Ordonanța Guvernului nr. 27/2011 privind trasporturile rutiere, cu modificările și completările ulterioare;
3. Ordinul ministrului transporturilor și infrastructurii nr. 980/2011 pentru aprobarea Normelor metodologice privind aplicarea prevederilor referitoare la organizarea și efectuarea transporturilor rutiere și a activităților conexe acestora stabilite prin Ordonanța Guvernului nr. 27/2011 privind transpoturile rutiere, cu modificările și completările ulterioare;
4. Odinul ministrului transporturilor şi infrastructurii şi ministrului sănătăţii nr. 1151/1752/2021 pentru aprobarea cadrului general privind examinarea medicală şi psihologică a personalului cu atribuţii în siguranţa transporturilor;
5. Ordinul ministrului transporturilor nr. 1214/2015 pentru aprobarea normelor privind pregătirea şi atestarea profesională a personalului de specialitate din domeniul transporturilor rutiere, cu modificările și completările ulterioare;
6. Ordonanța Guvernului nr. 37/2007 privind stabilirea cadrului de aplicare a regulilor privind perioadele de conducere, pauzele și perioadele de odihnă ale conducătorilor auto și utilizarea aparatelor de înregistrare a activității acestora, cu modificările și completările ulterioare;

8. Ordonanța de urgență a Guvernului nr. 195/2002 privind circulația pe drumurile publice, republicată, cu modificările și completările ulterioaire;

1. Hotărârea Guvernului nr. 1391/2006 privind aprobarea Regulamentului de aplicare a Ordonanței de urgență a Guvernului nr. 195/2002 privind circulația pe drumurile publice, cu modificările și completările ulterioare;
2. Ordinul ministrului educaţiei şi cercetării nr. 5447/2020 privind aprobarea Regulamentului-cadru de organizare şi funcţionare a unităţilor de învăţământ preuniversitar, cu modificările și completările ulterioare;
3. Ordinul ministrului educaţiei, cercetării, tineretului şi sportului nr. 3035/2012 privind aprobarea Metodologiei-cadru de organizare şi desfăşurare a competiţiilor şcolare şi a Regulamentului de organizare a activităţilor cuprinse în calendarul activităţilor educative, şcolare şi extraşcolare, cu modificările și completările ulterioare.

**CAPITOLUL II**

**SCOPUL**

**Art. 3** **Scopul principal** al utilizării microbuzului școlar este **transportul dus-întors al elevilor, între domiciliul acestora și unitatea de învățămân**t în care își desfășoară cursurile școlare.

**Art. 4** Alte scopuri de utilizare pentru activități specific educaționale sunt:

* transportul elevilor cu ocazia manifestărilor culturale și competițiilor sportive prevăzute în calendarele de activități ale Ministerului Educației;
* transportul elevilor la olimpiadele școlare;
* transportul elevilor cu ocazia parteneriatelor școlare bilaterale județene, naționale;
* transportul elevilor cu ocazia realizării unor activități din proiectele educaționale școlare, precum și extrașcolare (proiecte şi programe educative, concursuri, festivaluri, schimburi culturale, dezbateri, sesiuni de formare, simpozioane, vizite de studiu), în care școala este implicată;
* transportul elevilor cu însoțitori legali la manifestări cultural-artistice organizate de centre culturale, unități administrativ-teritoriale sau alte instituții, în scopul promovării și păstrării tradițiilor locale, pe baza unei invitații oficiale;

**Art. 5** Pentru folosirea microbuzului școlar în scopurile prevăzute la art. 4 din prezentul regulament este nevoie de avizul Direcției de Asistență Socială Sighișoara și, după caz, de avizul Inspectoratului Școlar Județean.

## Art. 6 (1) Utilizarea microbuzului școlar pentru transportul elevilor este permisă doar dacă acesta îndeplinește toate condițiile legale (se află în stare tehnică corespunzătoare, este dotat conform legislației în vigoare, unitatea posedă certificat de transport în cont propriu pentru miciobuzul respectiv, sunt achitate taxele de drum, asigurarea RCA, etc).

**(2)** Cheltuielile implicate de îndeplinirea condițiilor prevăzute la alin. (1) cad în sarcina bugetului local.

### CAPITOLUL III

### UTILIZAREA MICROBUZULUI

**Art. 7** Pentru microbuzul școlar, Direcția de Asistență Socială Sighișoara este cea care stabilește orarul de funcționare, traseul, numărul de elevi transportați într-o cursă și numărul de curse efectuate zilnic, după o consultare prealabilă cu conducerea unităților de învățământ.

**Art. 8** La stabilirea orarului de funcționare se vor avea în vedere:

* orele de începere ale cursurilor;
* timpul necesar parcurgerii traseului;
* starea drumurilor;
* condițiile meteo în funcție de anotimp;
* numărul de curse efetuat de respectivul mijloc de transport;
* orice alt factor care poate influența orarul de funcționare.

**Art. 9 (1)** Direcția de Asistență Socială Sighișoara supune spre aprobarea Consiliului Local Sighișoara traseele dus-întors ale microbuzului școlar, pentru transportul elevilor între domiciliul acestora și unitatea de învățământ în care desfășoară cursuri școlare.

## (2) Stațiile de îmbarcare-debarcare a elevilor aflate pe diferite tipuri de drumuri (comunal, orășenesc, județean, local, etc.) necesită acordul Autorității Rutiere Române, pentru a fi considerate stații pentru îmbarcare-debarcare persoane.

## (3) Stațiile de îmbarcare-debarcare precum și orele de îmbarcare-debarcare vor fi trecute obligatoriu în foaia de parcurs a conducătorului auto (dus și întors) și sunt aduse la cunoștința unităților școlare.

**Art. 10** Numărul de elevi transportați într-o cursă nu poate depăși numărul locurilor. Numărul de curse efectuate zilnic se face în funcție de numărul elevilor prezenți la cursuri în ziua respectivă.

## Art. 11 (1) Microbuzul școlar nu poate efectua transport public de persoane la terțe persoane sau unități.

## (2) Se interzice cu desăvârșire transportul simultan al elevilor și al altor persoane care nu sunt angajate ale unității/unităților de învațământ deservite de microbuzul școlar.

**Art. 12** Responsabilitatea privind eliberarea foilor de parcurs, semnarea, precum și trimiterea conducătorului auto cu microbuzul școlar pe traseele stabilite o are managerul de transport persoane din cadrul Direcției de Asistență Socială Sighișoara, cu respectarea cu strictețe a regulamentelor de transport persoane interne si internațional.

**Art. 13** Municipiul Sighișoara stabilește locația pentru parcarea microbuzului școlar, iar Direcția de Asistență Socială Sighișoara ia măsuri de securitate a microbuzului.

### CAPITOLUL IV

### CONDUCĂTOR AUTO

**Art. 14** Ocuparea postului de conducător auto se face cu respectarea legislației în vigoare.

**Art. 15** Postul de conducător auto este cuprins în organigrama Direcției de Asistență Socială Sighișoare, care este răspunzătoare pentru organizarea concursului pentru ocuparea postului de conducător auto al microbuzului școlar și care întreprinde toate demersurile legale în acest sens.

## Art. 16 (1) Bibliografia, datele de desfașurare, modalitatea de examinare, componența dosarului de concurs, etc., vor fi afișate în mod obligatoriu la sediul Direcției de Asistență Socială Sighișoara, în conformitate cu prevederile legale.

1. Subiectele de concurs se vor stablili de către comisia de concurs constituită la nivelul Direcției de Asistență Socială Sighișoara și vor cuprinde obligatoriu întrebări din:

* codul rutier completat și actualizat la data concursului;
* conduita preventivă în circulația rutieră;
* măsuri de prim ajutor în caz de accidente;
* timpii de conducere și odihnă;
* reguli de transport în traficul național și internațional de persoane.

**Art. 17** În cazul în care niciun candidat nu obține punctajul minim pentru a fi admis, se organizează concursul la o dată ulterioară cu respectarea tuturor prevederilor prezentului regulament.

**Art. 18** În perioada în care conducătorul auto nu efectuează transport cu elevii, acesta va fi la dispoziția Direcției de Asistență Socială Sighișoara, prestând alte activități specifice, prevăzute în fișa postului.

**Art. 19** Salarizarea conducătorului auto se va face conform legilor în vigoare, în funcție de vechime, categorie, etc. Fișa postului de conducător auto va cuprinde obligatoriu cel puțin prevederile prezentului regulament referitoare la conducătorul auto.

**Art. 20** Programul de lucru al conducatorului auto se va stabili de către angajator, conform legislației în vigoare. Acest program va ține cont de orarul de transport al elevilor, orar ce nu poate fi perturbat.

**Art. 21** Documentele care vor însoți permanent conducătorul auto, la bordul microbuzului școlar:

* Cartea de identitate;
* Permisul de conducere (obligatoriu categoria „D”);
* Atestat profesional în original, pentru conducătorii auto care efectuează transport public de persoane, în termen de valabilitate;
* Fișa medicală în termen de valabilitate;
* Aviz psihologic de la cabinet autorizat de Ministerul Transporturilor;
* Cartela tahograf electronic emisă de ARR pe numele conducătorului auto;
* Tabel nominal cu elevii transportați;
* Legitmiație de serviciu conducător auto.

**Art. 22** Conducătorul auto va avea în permanență în timpul cât conduce microbuzul școlar următoarele documente:

* Copie Carte de identitate autovehicul;
* Certificat de înmatriculare în original, având inspecția tehnică periodică (ITP) la zi, conform prevederilor legale;
* Asigurare de răspundere civilă auto (RCA), aflată în termen de valabilitate;
* Asigurare de persoane și bunuri transportate, aflate în termen de valabilitate;
* Copie conform cu originalul a ”Certificatului de transport în cont propriu” pentru transport public de persoane în trafic intern și international, a autovehiculului, aflat în termen de valabilitate;
* Foaia de parcurs eliberată pentru ziua respectivă, completată, semnată și ștampilată;
* Rovinieta (taxa de drum), aflată în termen de valabilitate;
* Dovada de verificare a aparatului tahograf electronic și a limitatorului de viteză, în original, aflată în termen de valabilitate;
* Descărcarea datelor din aparatul tahograf electronic și descărcarea cartelei electronice tahograf, la o firmă agreată de ARR, conform prevederilor legale.

**Art. 23** Răspunderea pentru integritatea, existența și păstrarea tuturor documentelor menționate la articolele 21 și 22, o are conducătorul auto al microbuzului școlar.

**Art. 24** Responsabilități și sarcini ale conducătorului auto:

* respectă cu strictețe actele normative care reglementează circulația pe drumurile publice;
* înainte de a pleca în cursă are obligația să verifice starea tehnică a autovehiculului pe care îl conduce;
* efectuează îngrijirea zilnică a autovehiculului;
* nu pleacă în cursă dacă se constată defecțiuni/nereguli ale autovehiculului și anunță imediat managerul de transport persoane din cadrul Direcției de Asistență Socială Sighișoara, pentru a se remedia defecțiunile;
* preia foaia de parcurs pentru ziua respectivă și predă foaia din ziua precedentă, completată la toate rubricile (dupa cum indică formularul), diagrame, bonuri de transport, bonuri de combustibil, sau carduri, dupa caz;
* nu circulă fără ca aparatul tahograf/contorul de înregistrare a numărului de kilometri parcurși să fie în funcțiune;
* menține starea tehnică corespunzătoare a autovehiculului avut în primire;
* face toate demersurile legale pentru pregătirea de iarnă a microbuzului (anvelope de iarnă, lanțuri antiderapante, verificarea instalațiilor de climatizare și încălzire a microbuzului, etc);
* parchează autovehiculul la locul și ora stabilite prin foaia de parcurs, respectând regulile de parcare;
* păstrează certificatul de înmatriculare, copia conformă a licenței de transport, precum și actele maşinii în condiții corespunzătoare și le prezintă, la cerere, organelor de control;
* se preocupă permanent de îmbunătățirea cunoștințelor sale profesionale și legislative în domeniul transporturilor;
* execută operativ și corect sarcinile de serviciu trasate de superiorii ierarhici, respectând disciplina muncii;
* se comportă civilizat în relațiile cu cadrele didactice, elevii, colegii de serviciu, superiorii ierarhici și organele de control;
* va avea o ținută decentă și corespunzătoare unui conducător auto;
* respectă regulamentul intern al instituției;
* îndeplinește orice alte sarcini trasate de conducerc în domeniul în care își desfașoară activitatea;
* comunică imediat managerului de transport persoane din cadrul Direcției de Asistență Socială Sighișoara - telefonic sau prin orice alt mijloc - orice eveniment de circulație în care este implicat;
* are obligația să nu schimbe poziția autovehiculului implicat în accident, până la sosirea organelor de poliție și să asigure păstrarea urmelor la locul accidentului, dacă acesta a avut ca rezultat moartea, vătămarea integrității corporale sau a sănătății vreunei persoane sau dacă accidentul constituie infracțiune sau s-a produs ca urmare a unei infracțiuni;
* să se prezinte la examinarea medicală și psihologică atunci când este trimis de managerul de transport persoane;
* respectă și îndeplinește cu strictețe nornele PSI și protecția muncii.

**Art. 25** Conducătorul auto răspunde disciplinar, în funcție de repetabilitate și gravitate, până la desfacerea contractului de muncă, pentru încălcarea prevederilor art. 11 alin. (2) din prezentul regulament, cu privire la interdicția de a efectua transport public de persoane la terțe persoane sau unități cu microbuzul școlar.

### CAPITOLUL V

### MANAGERUL DE TRANSPORT PERSOANE

**Art. 26**  Microbuzul școlar poate efectua transport de elevi doar dacă Direcția de Asistență Socială Sighișoara, care are în administrare microbuzul școlar conform Contractului de dare în administrare nr. 18.847/10.08.2020, are numit, prin dispoziție a directorului executiv, un manager de transport persoane.

**Art. 27** Managerul de transport este persoana desemnată să conducă permanent și efectiv activitatea de transport rutier a instituției, să supravegheze și să controleze desfășurarea operațiunilor de transport.

Pentru a putea fi numit în funcția de manager de transport, persoana respectivă trebuie să îndeplinească următoarele condiții minimale:

* studii liceale cu diplomă de bacalaureat;
* calitatea de angajt în instituția respectivă cu contract de munca pe perioadă nedeterminată;
* fără caziei judiciar;
* posesor al unui certificat de pregătire profesională în domeniu, obținut în urma promovării unui examen organizat de Autoritatea Rutieră Română (A.R.R);
* aviz psihologic.

**Art. 28** Managerul de transport, în exercitarea funcției sale, are următoarele obligații:

* asigurarea respectării reglementărilor în vigoare privind transporturile rutiere;
* asigurarea unei stări tehnice a vehiculelor corespunzătoare, conform reglementărilor în vigoare;
* instruirea personalului care este implicat în operațiuni de transport rutier;
* asigurarea documentelor prevăzute de reglementările în vigoare la efectuarea operațiunilor de transport rutier;
* asigurarea calificării corespunzătoare a personalului implicat în operațiuni de transport rutier, conform reglementărilor în vigoare;
* redactarea raportului anual referitor la activitatea de transport rutier derulată, care se va păstra pentru o perioadă de 5 ani și care va fi pus la dispoziție organismelor de control, la cererea acestora;
* evidența documentelor de transport;
* evidența diagramelor tahograf utilizate, sau a cardurilor electronice, conform reglementărilor;
* întocmirea rapoartelor cu privire la accidentele, incidentele sau infracțiunile constatate în timpul operațiunilor de transport rutier;
* punerea la dispoziția organelor de control a tuturor documentațiilor care atestă dreptul și modaliatea de efectuare a operațiunilor de transport rutier, precum și a oricăror alte documente sau evidențe solicitate în legătură cu activitatea de transport rutier.

**CAPITOLUL VI**

**PARTICIPAREA LA ACTIVITĂȚI EDUCATIVE ȘCOLARE ȘI EXTRAȘCOLARE**

**Art. 29** Efectuarea transportului pentru activități educative școlare și extrașcolare, prevăzute la art. 4 din prezentul regulament, se va efectua în afara orelor de curs sau în vacanțele școlare.

**Art. 30** Este interzisă cu desăvârșire perturbarea graficului de transport școlar al elevilor la și de la școală cu ajutorul microbuzului școlar.

**Art. 31** Transportul de elevi efectuat pentru activități educative școlare și extrașcolare se supune regulilor transportului școlar prevăzute de prezentul Regulament.

**Art. 32** Deplasarea echipajelor cu copii la toate activitățile extrașcolare, deservite de către microbuz, se face doar după aprobarea deplasării de către conducerea unității școlare, respectiv directorul instituției, de către directorul executiv al Direcției de Asistență Socială Sighișoara, precum și, după caz, de către Inspectoratul Școlar Județean, și după prelucrarea și însușirea de către elevi a normelor de comportament și siguranță pe toată perioada efectuării transportului.

**Art. 33** Aprobarea Direcției de Asistență Socială Sighișoara pentru efectuarea transportului elevilor cu microbuzul școlar în scopurile prevăzute la art. 4 din prezentul regulament se poate obține numai în baza solicitării întocmite de către directorul unității de învătământ, care se depune la registratura Direcției de Asistență Socială Sighișoara și trebuie să conțină cel puțin următoarele informații:

- justificarea deplasării;

* durata deplasării;
* traseul;
* tabelul nominal cu elevii transportați (nume, prenume, adresa de domiciliu, nr. de telefon al părinților/reprezentanților legali, pentru a putea fi apelați în caz de urgență);
* numele și prenumele conducătorului de grup.

**Art. 34** Directorul unității școlare este cel care are responsabilitatea numirii delegatului/delegaților (conducătorului de grup) în cazul participării grupurilor de elevi la aceste activități sau acțiuni educative școlare și extrașcolare.

**Art. 35** Pe toată durata efectuării deplasării, conducătorii de grup vor fi direct răspunzători de buna desfășurare a deplasării, de integritatea fizică a elevilor, precum și de respectarea programului și a condițiilor aprobate pentru deplasarea respectivă.

**Art. 36** În funcție de durata și lungimea traseului sunt absolut obligatorii respectarea condițiilor legale privind numărul conducătorilor auto și a timpilor de repaus și de marș.

### CAPITOLUL VII

### CHELTUIELI

**Art. 37 (1)** Cheltuielile cu utilizarea și întreținerea microbuzelor de transport școlar se estimează luând în considerare:

* numărul rutelor zilnice și rutele aprobate;
* starea tehnică a microbuzului;
* taxele legale obligarorii;
* costurile reviziilor periodice obligatorii;
* costurile controalelor medicale obligatorii ale conducătorului auto și ale managerului de transport.

**(2)** Toate aceste cheltuieli vor fi incluse în bugetul Direcției de Asistență Socială Sighișoara, la începutul fiecărui an financiar și/sau cu ocazia eventualelor rectificări de buget.

**Art. 38** Nu se vor percepe sub nicio formă taxe de la elevi sau de la unitățile școlare arondate pentru transportul elevilor de la domiciliu la școală și de la școală la domiciliu.

**CAPITOLUL VIII**

**DISPOZIȚII FINALE**

**Art. 39** Orice modificare ce se dorește a fi adusă microbuzului trebuie aprobată, în prealabil, de către Municipiul Sighișoara și ulterior, omologată de către Registiul Auto Român, conform legilor în vigoare.

**Art. 40** Orice deteriorare, vandalizare a microbuzului va fi suportată de părinții elevului care a comis fapta.

**Art. 41** Prezentul regulament intră în vigoare începând cu data aprobării acestuia de către Consiliul Local Sighișoara.

**Întocmit:**

**Popoviciu Elena-Adriana**

Șef birou,

Biroul Achiziții Publice, Strategii, Programe, Proiecte, Administrativ

**Marian Răzvan-Stelian**

Consilier principal,

Compartimentul Strategii, Programe, Proiecte în domeniul asistenței sociale,

Relația cu asociațiile și fundațiile - Biroul Achiziții Publice, Strategii, Programe, Proiecte, Administrativ

Activităţile educative extraşcolare pot consta în: proiecte şi programe educative, concursuri, festivaluri, expoziţii, campanii, schimburi culturale, excursii, serbări, expediţii, şcoli, tabere şi caravane tematice, dezbateri, sesiuni de formare, simpozioane, vizite de studiu, vizite, ateliere deschise etc.